**Opis predmetu zákazky**

**Trolejbusová trať Hlavná stanica**

**Vymedzenie predmetu zákazky**

Predmetom zákazky je zhotovenie stavby na mestskej dráhe vrátane poskytnutia služby súvisiacej s prípravou stavby, vypracovaním a dodaním projektovej dokumentácie na stavbu „**Trolejbusová trať Hlavná stanica.**“

Pri spracovaní dokumentácie a následnej realizácii úpravy trolejbusovej trate v priestore obratiska Hlavná stanica je potrebné rešpektovať jestvujúce priľahlé plochy, stavebné objekty, inžinierske siete a majetkové pomery. Stavebné objekty musia byť prioritne umiestňované na pozemkoch vo vlastníctve HM SR Bratislava.

**Cieľ projektu**

Cieľom projektu je doplnenie novej stopy v priestore obratiska trolejbusov na Hlavnej stanici tak aby umožňovala plánovanú prevádzku novej trolejbusovej linky, ktorá by sa v priestore druhého nástupišťa mohla natrolejiť čím by sa umožnilo trolejbusu dobiť svoje batérie pokým bude vyčkávať na odjazd z konečnej. Navrhnutú stopu je potrebné zaústiť do existujúcej výjazdovej stopy zo súčasného nástupiska 1 použitím zbiehavej symetrickej výhybky. Pre natrolejovanie je samozrejme túto novú stopu potrebné vyzbrojiť natrolejovacou strieškou.

**Základné údaje**

Názov stavby: Trolejbusová trať Hlavná stanica

Miesto stavby: MČ Bratislava –Staré Mesto

Ulice, cez ktoré bude trať viesť: Námestie Franza Liszta

Predpokladaná dĺžka stavby: - 0,10 km jednostopej novej trate

Predpokladané investičné náklady stavby: do 75 000,- €

Predpokladané projektové náklady stavby: do 7 500,- €

Celkové náklady stavby: do 82 500,- €

**Minimálny návrh (Predpokladaný rozsah) objektovej sústavy**

1. Dopravné značenie počas výstavby – POD
2. Trolejové vedenie – doplnenie stopy obratisko T-busov Hlavná stanica
3. Ochranné opatrenia zariadení nachádzajúcich sa v zóne TV

Vyššie uvedené objekty sú len minimálne objekty, ktoré je potrebné pripraviť. Skutočné objekty musia byť v súlade s navrhnutým riešením a s limitmi dotknutého územia.

**Základné požiadavky na projekt**

* projekt musí okrem vecného obsahu predmetného stavebného objektu obsahovať:
	+ situáciu jednotlivých častí trate – trolejové vedenie (montáž aj demontáž, dočasné stavy),
	+ ocenený výkaz výmer – rozpočet na demontáž a následnú montáž,
	+ vypracovaný protokol o určení vonkajších vplyvov,
	+ v prípade navrhnutej výmeny trakčných stožiarov prípadne ich doplnenia, ale aj pre nové kombinované stožiare je potrebný návrh typu základu pre každý stožiar zvlášť,
	+ statický výpočet ťahov v jednotlivých prevesoch na celej dotknutej trati,
	+ montážne tabuľky,
* projektová dokumentácia musí byť po technickej stránke kladne prerokovaná s oddelením správy Pevných trakčných zariadení DPB, a.s., čo predpokladá použitie typových prvkov používaných v DPB, a.s. a prípadné inovácie je potrebné vopred prekonzultovať;
* projektová dokumentácia musí byť kladne prerokovaná z hľadiska bezpečnosti u poverenej právnickej osoby (napr. AVDOP, s.r.o.);
* projektovú dokumentáciu žiadame dodať v 6-tich vyhotoveniach ako PD skutočného vyhotovenia stavby - DSRS.

**Stavebno – technické a prevádzkové požiadavky**

* navrhovaná trolejbusová stopa predstavuje celkovú dĺžku trolejového jednostopého vedenia cca 100 m novej trate
* novú časť trate napojiť z existujúceho trolejového vedenia
* v prípade nutnosti vybudovať nosný systém: trakčné stĺpy a kombinované trakčné stĺpy, umiestniť prednostne do pozícií zkoordinovaných so stavbou „TT Patrónka – Kramáre - Hlavná stanica.
* kombinované stožiare VO a TV umiestniť mimo chodníkov pre peších a cyklochodníkov
* navrhnúť novú trolejbusovú stopu s CU trolejom prierezu 100 mm2, uchytením na plastových výložníkoch prípadne na prevesoch.
* trolejové vedenie uchytiť pomocou pružného závesu s minorokovým lanom min. 2,5 m v priamom smere. Samotné uchytenie minorokového závesu na trolej realizovať svorkou o dĺžke 247 mm.
* zbiehavú mechanickú výhybku navrhnúť symetrickú z dôvodu dosiahnutia prejazdovej rýchlosti cez výhybku 50 km/h
* nosný systém trolejového vedenia – stožiare na celej trolejbusovej trati navrhnúť prednostne ako kombinované, tzn. aj s výložníkom na verejné osvetlenie. Typ osvetľovacieho telesa určí správca VO, predpokladáme svietidlá s LED technológiou.
* v navrhovanej stope v obratisku v mieste nástupiska osadiť natrolejovaciu striešku pre hybridné trolejbusy

**Ilustračný náčrt novej trasy:**



Navrhovaná nová stopa v obratisku Hlavná stanica